Source: http://docplayer.fi/3143337-Tasesahkon-hinnoittelumallit-tuulivoimalle.html
Timestamp: 2018-03-19 05:51:08+00:00
Document Index: 16449356

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tasesähkön hinnoittelumallit tuulivoimalle - PDF
Tasesähkön hinnoittelumallit tuulivoimalle
Download "Tasesähkön hinnoittelumallit tuulivoimalle"
1 TEKNILLINEN KORKEAKOULU Konetekniikan osasto Aleksi Helander Tasesähkön hinnoittelumallit tuulivoimalle Diplomityö, joka on jätetty opinnäytteenä tarkastettavaksi diplomi-insinöörin tutkintoa varten Espoossa Työn valvoja: Professori Pekka Pirilä Työn ohjaajat: Diplomi-insinööri Jukka Paatero ja Tekniikan tohtori Hannele Holttinen
2 TEKNILLINEN KORKEAKOULU DIPLOMITYÖN TIIVISTELMÄ Tekijä: Työn nimi: Aleksi Helander Tasesähkön hinnoittelumallit tuulivoimalle Päivämäärä: Sivumäärä: 97 Osasto: Konetekniikan osasto Professuuri: Valvoja: Ohjaajat: Ene-59 Energiatalous ja voimalaitostekniikka Professori Pekka Pirilä Diplomi-insinööri Jukka Paatero ja tekniikan tohtori Hannele Holttinen Avainsanat: Tasehallinta, tuulivoima, tasesähkön hinnoittelumallit Suomeen on tavoitteena integroida huomattava määrä tuulivoimaa joka voi aiheuttaa ongelmia sähköverkon taajuuden ylläpidolle, koska tuulivoiman tuotantoennusteet ovat epätarkkoja ja ne lisäävät sähköverkon epätasapainotilanteita. Epätasapainotilanteet korjataan tasehallinnassa, jossa virheellisistä tuotantoennusteista peritään korkeat tasehallintamaksut. Nämä maksut saattavat heikentää tuulivoiman kannattavuutta. Tämän vuoksi on perusteltua tutkia tasesähkön hinnoittelumalleja ja etsiä hinnoittelumalli, joka olisi kokonaisuuden kannalta oikeudenmukainen kaikille tasehallinnan sidosryhmille. Pohjoismaisten järjestelmävastaavien yhteistyöorganisaatio Nordel on tehnyt kaksi ehdotusta uudeksi tasesähkön hinnoittelumalliksi, mutta ehdotettuja malleja ei ole suunniteltu tuulivoiman tuottajien tarpeisiin, kuten ei nykyistäkään mallia. Työssä esitetään ja tutkitaan hinnoittelumalleja, jotka huomioivat tuulivoiman tarpeita. Tuulivoimalle sopivan tasesähkön hinnoittelumallin tärkeimpänä kriteerinä pidetään mallin tuulivoimalle aiheuttamien kustannusten vastaavuutta tuulivoiman määrän aiheuttamiin kustannuksiin sähköjärjestelmälle. Tutkimuksessa käsitellään myös tuulivoiman tuottajien mahdollisuuksia pienentää tasesähkön käyttöä eri keinoin. Tärkeimmät keinot ovat: tarkempi tuulen nopeuden ennustaminen sekä virheiden korjaaminen käymällä korjauskauppaa ennen sähkön toimitustuntia. Tärkeimpänä lopputuloksena tutkimuksessa esitetään eri tuulivoiman määrien aiheuttamat kustannukset järjestelmävastaavalle sähköverkon tasapainon korjaamisesta. Näitä kustannuksia verrataan eri tasesähkön hinnoittelumallien aiheuttamiin kustannuksiin tuulivoimalle. Vertailun perusteella suositellaan oikeudenmukaisinta hinnoittelumallia tuulivoiman tuottajille.
3 HELSINKI UNIVERSITY OF TECHNOLOGY ABSTRACT OF MASTER S THESIS Author: Aleksi Helander Title of the thesis: Balance management pricing models for wind power producers Date: 14 December 2007 Number of pages :97 Department: Department of Mechanical Engineering Professorship: Supervisor: Instructors: Ene-59 Energy Economics and Power Plant Engineering Professor Pekka Pirilä Jukka Paatero M. Sc. (Tech.) and Hannele Holttinen Dr. Sc. (Tech) Keywords: Balance management, balance management pricing models, wind power Finland has goal to integrate significant amount of wind power into power system. That might be problematic for maintenance of electricity network because wind power production predictions are inaccurate. For this reason electricity network imbalances increases. Imbalances are fixed in balance management where costs of electricity are high. The costs may even turn down profitability of wind power. Because of this it is reasonable to investigate balance management pricing models and find pricing model which could be equitable for all stakeholders of balance management. Nordel which is cooperation organisation between Nordic System Operators has made two suggestions of new balance management pricing model, but those models are not planed for wind power nor existing model. This work brings out pricing models which takes into account needs of wind power. The most important criteria for pricing model in this work is correspondence between costs caused by pricing model for wind power producers and costs caused for electricity system because of large scale integration of wind power. In this work there is an investigation how wind power producer can reduse need of regulating power. Most important ways are: making more accurate wind speed predictions and reparating prediction errors by trading before delivery hour. The most important result of the investigation is costs caused by wind power for system operator. Costs are caused because of repairing imbalances of electricity network. These costs are compared to costs for wind power producers caused by different balance management pricing models. On the grounds of comparation there is a recommendation of equitable pricing model for wind power producers.
4 Alkusanat Diplomityöni sai alun Tekes-rahoitteisen tuulivoimaprojektin tarpeesta tutkia tasesähkön hinnoittelun sopivuutta tuulivoiman tuottajille. Minut valittiin joulukuussa 2006 Professori Pekka Pirilän toimesta diplomityöntekijän toimeen konetekniikan osastolle energiatalouden ja voimalaitostekniikan laboratorioon. Diplomityö kesti aina vuoden 2007 loppuun asti. Työprosessin alkuvaiheessa sain arvokasta tukea Professori Pirilältä, kun hän johdatti minut aiheeseen kiinni. Alussa työn toinen ohjaaja Diplomi-insinööri Jukka Paatero johdatteli minut tutkimuksen tekemiseen. Päästyäni kiinni aiheeseen ja kirjoitettuani jonkin verran tapasin VTT:n projektipäällikön Tekniikan Tohtori Hannele Holttisen. Hän tarjosi tarkkaa asiantuntemusta tuulivoimasta ja hänen kanssaan käytyjen keskustelun avulla monet epäselvät asiat selkeytyivät. Ensitapaamisen jälkeen sovin useita tapaamisia Holttisen kanssa, ja lopulta hänestä tuli diplomityön toinen ohjaaja. Sain myös kattavat kommentit työstä Fingridin edustajilta Diplomi-insinööri Pasi Lehikoiselta ja Diplomiinsinööri Pasi Aholta. Parhaimmat kiitokset työni ohjaajille Jukka Paaterolle ja Hannele Holttiselle heidän antamastaan kattavasta opastuksesta ja asiantuntijuudesta. Kiitokset myös kaikille muille työhön vaikuttaneille henkilöille. Lopuksi vielä kiitokset vanhemmilleni kannustuksesta luonnontieteiden opiskeluun ja kaikesta tuesta opiskeluaikoinani. Aleksi Helander, Espoo
5 Sisällysluettelo 1. Johdanto Tasehallinta ja säätösähkömarkkinat Tasehallinnan ja säätösähkömarkkinoiden tarkoitus Tasesähköhinnoittelun tavoitteet Säätösähkömarkkinoiden, tasehallinnan ja taseselvityksen ajoittuminen Tasehallinnan ja säätösähkömarkkinoiden hinta sekä volyymi Tasehallinnan ja säätösähkömarkkinoiden osapuolet Avointen toimitusten ketju Tasehallinnan hintapiikit Tasesähkön ja säätösähkön hinnoittelu Säätösähkön hinnan määräytyminen Tasesähkön hinnan määräytyminen Tasesähkön hinnoittelu yksihintamallilla Tasesähkön hinnoittelu kaksihintamallilla Tasesähkön hinnoitteluesimerkit yksihinta- ja kaksihintamallilla Nordelin ehdottamat tasesähkön hinnoittelumallit Tasesähkön hinnoittelu Nordelin ehdottamilla malleilla Reservien käyttökustannusten allokointi Eri hinnoittelumallien aiheuttamia vaikutuksia Tuulivoiman tuottajien tasesähkön käyttöön vaikuttavat tekijät Tuulivoiman tuottajien motivaatio tasesähkön käyttöön Tuulivoiman tuotannon ennustaminen Tuulen nopeuden vaihtelu Tuotannon lyhytaikainen ennustaminen Useiden tuulipuistojen sähkötaseiden yhdistäminen Sähkötaseen korjaaminen Elbas markkinat Sähkötaseen korjaus Elbas-markkinoilla Muut tasesähkön käyttöön vaikuttavat tekijät Käyttökatkot Tuulisähkön varastointi Tasesähkön hinnoittelumallien vertailu Hinnoittelumallien vertailussa käytetty data Hinnoittelumallien aiheuttamat kustannukset Suuren tuulivoimaosuuden vaikutuksia järjestelmävastaavalle Suuren tuulivoimaosuuden lyhyen ja pitkän aikavälin vaikutukset Järjestelmävastaavan reservit Fingridin reservit Fingridin käytössä olevien reservien lisätarve Säätösähkömarkkinoiden kapasiteetin lisätarve Nettotasepoikkeaman kasvu ja sen korjauksesta aiheutuneet kustannukset Nettotasepoikkeama viikkokeskiarvoina Lyhyen ajanjakson nettotasepoikkeamat Kustannus säätösähkömarkkinoilla korjatusta nettotasepoikkeamasta Nettotasepoikkeaman ja hinnoittelumallien aiheuttamien kustannusten vertailu
6 6. Yhteenveto ja johtopäätökset Lähteet
7 Symbolien, lyhenteiden ja termien määrittelyt Symbolit ja matemaattiset merkinnät α θˆ θ ρ 2 σ j 2 σ p alfa on ennustevirhe ennustettu arvo toteutunut arvo ilman tiheys (1.225 kg/m3) nimellisteholla painotettu keskimääräinen varianssi portfolion varianssi σ keskihajonta σ sijoituskohteiden j ja k välinen kovarianssi jk φ (B) on monijäseninen funktio tuulivoimantuotannon teholle P (t) ϕ (B) on backshift operaattori B:n funktio A a b c Cp roottorin pyyhkäisypinta-ala ajanjakso, vuosi vakio vakio hyötysuhde ( Betzin raja) C ave vuosien 2004 ja 2005 tasesähkön keskimääräinen hinta (5.55 /MWh) C kaksihinta kaksihintamallin hinnoittelukaava, joka kertoo kustannuksen C yksihinta yksihintamallin hinnoittelukaava, joka kertoo kustannuksen C yksihinta50 yksihintamalli 50 hinnoittelukaava C kk tasehallinnan kuukausimaksu 1000 /MWh d Ene e f i sijoituskohteiden eli tuulivoimaloiden / puistojen etäisyys vuoden 2005 tasehallinnassa käsitelty laskennallinen sähkömäärä periodin t-k valkoinen kohina eli ennustevirhe havainnon x i painokerroin 2
8 I tuulivoiman tuottajien saamat tulot MC ennustus ennustetarkkuuden parantamisesta seurannut marginaalikustannus ( /MWh) MC korjaus korjauskaupoilla Elbas-markkinoilta hankitun sähkön marginaalikustannus ( /MWh) MC tasesähkö tasesähkön hinta ( /MWh) n havaintojen lukumäärä N kuukausien lkm vuodessa kuukausia N tasevast tasevastaavien lukumäärä vuonna 2007 (21 kpl) nk p on tuulen nopeuden datan viive on aikaisempien havaintojen lkm, jotka otetaan mukaan ennustukseen P ylös & P alas vuosien 2004 ja 2005 keskimääräiset ylös- ja alassäätöhinnat ( / MWh). Hinnat saadaan kaavasta: (tasesähköhinta - SPOThinta). P volyymi volyymimaksu 0.7 / MWh P (t) on tuulivoiman tehon aikasarja p i Q q t U u t v(t) X t f i n ennustevirhe (MWh) kertoo kuinka monen periodin virhe huomioidaan kaikkien havaintojen keskiarvo tuulen nopeus systeemin syötetty arvo tuulen nopeuden kerroin tuulipuiston sijaintipaikalla hetkellä t ennustettu tuotanto periodille t X hetkenä t j jaksoa aikaisemmin toteutunut tuotanto t j x i X ja k X j havainnon i arvo tuulivoimaloiden / puistojen k ja j osuudet nimellistehosta 2
9 x % / (100-x) % y t Lyhenteet WPPT ARMA MAE RMSE tarkoittaa, että poikkeamasta x % on poikennut edulliseen suuntaan sähköverkon tajuuden poikkeamaan nähden systeemin tuotanto (wind power prediction tool) tuulituotannon ennustetyökalu (Auto regressiivinen liukuva keskiarvo) tuulituotannon ennustetyökalu (mean absolute error). MAE on painotettu keskiarvo absoluuttisista virheistä (root mean squared error). RMSE on neliöjuuri virheiden neliön odotusarvosta ARX Autoregressiivinen malli, jonka syötearvot ovat eksogeenisia Termit Intra-day markkinat Vapaasti Suomeksi käännettynä päivänsisäiset markkinat. Suomessa ja Ruotsissa on käytössä Elbas -markkina, joka on intra-day markkina. Alassäätöhinta Alassäätöhinnaksi tulee halvimman kyseisellä tunnilla säätösähkömarkkinoilla käytetyn alassäätötarjouksen hinta, kuitenkin enintään Nord Pool Spotin hinta-alue Suomen hinta (Elspot FIN). [10] Ylössäätöhinta Ylössäätöhinnaksi tulee kalleimman säätösähkömarkkinoilla kyseisellä tunnilla käytetyn ylössäätötarjouksen hinta, kuitenkin vähintään Nord Pool Spotin hinta-alue Suomen hinta (Elspot FIN). [10] Ylössäätötarjous Sähköntoimittaja tarjoutuu lisäämään tuotantoa. 3
10 Alassäätötarjous Sähköntoimittaja tarjoutuu vähentämään tuotantoa. Avoin toimitus Sähköntoimitus, jossa sähkön myyjä toimittaa asiakkaalleen sähkömäärän, joka tasapainottaa asiakkaan sähkötaseen. Avoin toimitus vastaa määrältään asiakkaan toteutuneen kulutuksen/myynnin ja tuotannon/hankinnan erotusta. Erotuksesta riippuen toimitus voi olla myyntiä tai ostoa. [10] Tuulivoimaosuus Tuulivoimaosuus kokonais sähkön kysynnästä eli kulutuksesta. Tasepoikkeama Sähkötase Korjauskauppa Osapuolen sähkön tuotannon/hankinnan ja kulutuksen/myynnin erotus. [10] Osapuolen sähkön tuotanto, hankinta, kulutus ja myynti yhteenlaskettuna. [10] Suomessa korjauskauppaa voi käydä Elbas-markkinoilla aina tuntia ennen sähkön toimitusta. Korjauskauppapaikka on tarkoitettu sähkötaseen korjaamiseen ennen toimitustuntia. Korjauskauppaa voi tehdä muuallakin kuin Elbasmarkkinoilla, kuten kahdenvälisillä kaupoilla. Suhteellinen poikkeama On sama kuin (toteutunut tuotanto - ennustettu tuotanto) / (ennustettu tuotanto) Jatkuvuusmalli Mallissa olettaa tuulentuotannon pysyvän samana sähkön toimitustunnille asti. Tekninen käytettävyys (%) on yhtä kuin (tunnit (seisokkiaika sähköverkkohäiriöt))/tunnit. [42] Suhteellinen ennustevirhe Absoluuttisen ennustevirheen suhde tuulivoiman tuotannossa käytetyn/käytettyjen voimalan/voimaloiden nimellistehoon. 4
11 Day-ahead markkinat Markkinat, joilla käydään kauppaa seuraavan päivän sähköstä. Suomessa nämä markkinat ovat ELSPOT- markkinat. Tuulivoiman tasesähkön suhteellisen käytön määrä on yhtä kuin (tuulivoiman käyttämä tasesähkön määrä) / (tuotettu tuulisähkön määrä). Nordel Pohjoismaisten järjestelmävastaavien yhteistyöorganisaatio. Nettotasepoikkeaman alijäämä Nettotasepoikkeaman ylijäämä Primäärisäätö Sekundäärisäätö Tarkoittaa, että Suomen sähköverkon taajuus on yli 50 Hz eli sähkön määrää verkossa pitää lisätä, jotta taajuus tasapainottuu. Tarkoittaa, että Suomen sähköverkon taajuus on yli 50 Hz eli sähkön määrää verkossa pitää vähentää, jotta taajuus tasapainottuu. Taajuutta tukeva säätö, joka tapahtuu automaattisesti taajuuden poiketessa nimellisarvostaan. [10] Manuaalinen ylös- tai alassäätö, joka toteutetaan pohjoismaisillla säätösähkömarkkinoilla. [10] 5
12 1. Johdanto Euroopassa on Kioton sopimuksen myötä herätty haasteeseen saada hiilidioksidipäästöt kuriin. Suomi pyrkii muun Euroopan mukana lisäämään uusiutuvan energian osuutta energiantuotannossa. Suomessa jo paljon hyödynnetyn bioenergian ohella tuulivoima on noussut esille energiakeskustelussa. Tuulivoiman tuottajista Tanska on Pohjoismaiden edelläkävijä, sillä sen tuulisähkön osuus sähköenergian kulutuksesta on jo 20 % luokkaa. Suomessa tuulivoiman keskimääräinen tuotannon vuosikasvu on ollut absoluuttisesti mitattuna pientä. Kuitenkin vuoteen 2010 mennessä Suomen tavoitteena oli alun perin installoida 500 MW tuulivoimaa [1], mutta Kauppa- ja teollisuusministeriön vuonna 2005 julkaistussa raportissa esitetään, että tavoitteen saavuttaminen edellyttäisi voimakasta rakentamisvauhdin kasvamista edellisvuosiin verrattuna [2]. Suuri tuulivoiman määrä lisää sähköverkon taajuuden tasapainotuksen tarvetta tuulen vaikean ennustettavuuden takia. Tasapainotuksesta aiheutuu kustannuksia järjestelmävastaavalle ja nämä kustannukset allokoidaan eteenpäin tuulivoimantuottajille tasesähkökustannuksina 1. Tasesähkökustannuksista muodostuu merkittävä kustannuserä tuulivoiman tuottajille ja siksi onkin aiheellista pohtia nykyisen tasehallinnan tasapuolisuutta sekä esittää ja tutkia eri tasesähkön hinnoittelumalleja kokonaisuuden kannalta parhaimman mahdollisen hinnoittelumallin saavuttamiseksi. Työn tavoitteena on löytää tasesähkön hinnoittelumalli, jonka tuulivoimalle aiheuttamat kustannukset ovat yhtä suuret kuin tuulivoiman aiheuttamat kustannukset sähköjärjestelmälle. Työn tärkeimpänä tuloksena esitetään tuulivoiman aiheuttama nettotasepoikkeman 2 kasvu ja siitä aiheutunut arvioitu kustannus sähköverkon taajuuden tasapainon ylläpitäjälle eli järjestelmävastaavalle. Järjestelmävastaavalle aiheutunutta 1 Tasesähkö on osapuolen tunnin aikana toteutuneen sähkön kulutuksen/myynnin sekä tuotannon/hankinnan välisen erotuksen kattamiseen käytettävä sähköenergia. Fingrid tasapainottaa tasevastaavan sähkön tuotannon/hankinnan ja kulutuksen/myynnin yhtä suureksi tasesähköllä käytävällä keskinäisellä kaupalla [10] 2 Valtakunnan sähkön tuotannon / hankinnan ja kulutuksen/myynnin erotus 6
13 kustannusta verrataan eri tasesähkön hinnoittelumallien aiheuttamiin kustannuksiin tuulivoiman tuottajille, jonka perusteella määritellään eri hinnoittelumallien sopivuus tuulivoiman tuottajille. Tuulivoiman järjestelmävastaavalle aiheuttamien kustannusten ja tasesähkön hinnoittelumallien tuulivoiman tuottajille aiheuttamien kustannusten lisäksi työssä käsitellään tuulivoiman tuottajien motiivia vähentää tasesähkön käyttöä. Tuulivoiman tuottajien motivaatio tasesähkön käytön vähentämiseen riippuu pääasiassa tuulen nopeuden ennustamisen ja korjauskauppojen 3 kustannuksista. Kun tasesähkön hinta muuttuu epäedullisemmaksi, niin motivaatio sähkötaseen 4 omatoimiseen korjaamiseen kasvaa. Tasesähkön hinnan ollessa edullinen tuulivoiman tuottajat jättävät tasepoikkeamat herkemmin tasehallinnan korjattavaksi. Työssä ei etsitä tarkkoja tuloksia tasesähkön käytön vähentämismahdollisuuksista, vaan niitä esitellään teorialla havainnollistaen. Muille kuin tuulivoiman tuottajille ja järjestelmävastaaville aiheutuneita muutoksia uusien hinnoittelumallien tai suuren tuulivoimaosuuden seurauksesta ei työssä juurikaan huomioida. 3 Korjauskauppaa voi käydä Suomessa Elbas- markkinoilla. Siellä käydään kauppaa sähköstä aina tuntia ennen toimitusta. Korjauskaupat voivat olla muunkinlaisia, kuten kahdenvälisiä toimijoiden keskinäisiä kauppoja 4 Osapuolen sähkön tuotanto, hankinta, kulutus ja myynti yhteenlaskettuna [10] 7
14 2. Tasehallinta ja säätösähkömarkkinat Järjestelmävastaava (Suomessa Fingrid) ylläpitää jatkuva-aikaisesti sähköverkon taajuutta tasehallinnassa 5. Taajuuden ylläpito tarkoittaa joko sähkön lisäämistä verkkoon tai sen vähentämistä verkossa. Järjestelmävastaava käyttää taajuuden ylläpidossa hyväksi pääsiassa sähkön tuottajien säätösähkömarkkinoille antamia säätötarjouksia. Käytetyistä tarjouksista järjestelmävastaava maksaa korvausta sähkön tuottajille. Edellä esitetty sähköverkon taajuuden tasapainon ylläpito esitetään yksityiskohtaisemmin tässä luvussa Tasehallinnan ja säätösähkömarkkinoiden tarkoitus Sähkön toimitustunnilla tapahtuvan valtakunnallisen tasehallinnan tärkein tehtävä on ylläpitää sähköverkon taajuutta, joka kuvaa sähkön tuotannon ja kulutuksen välistä tasapainoa. Sähköverkon taajuuden pitää pysyä 50.1 Hz ja 49.9 Hz välillä. Tuotannon ylittäessä kulutuksen taajuus nousee ja kulutuksen ylittäessä tuotannon taajuus laskee. Ylisuurta taajuutta korjataan vähentämällä sähkön tuotannon määrää verkossa, jolloin tasehallinnassa on voimassa alassäätötunti. Liian alhaista taajuutta nostetaan lisäämällä sähkön tuotannon määrää verkossa, jolloin tasehallinnassa on ylössäätötunti. Sähköverkon taajuutta säädetään minuuttitasolla, joten joinain tunteina voi esiintyä sekä ylös- että alassäätöä, jolloin tunti on sekä alassäätötunti, että ylössäätötunti. Tasehallinnassa järjestelmävastaavat hyödyntävät sähkön tuottajien säätösähkömarkkinoille antamia säätötarjouksia, jotka on annettu toimitustuntia edeltävänä tuntina. Järjestelmävastaava hyödyntää tarjouksia tarpeen mukaan taajuuden tasapainon ylläpitoa varten. Säätösähkömarkkinat ovat siis olemassa tasehallintaa varten. Tasehallinnan jälkeen tehdään taseselvitys. Sen tarkoituksena on selvittää osapuolien ostot ja myynnit, joiden perusteella tasehallintamaksut määräytyvät. Selvityksen tuloksena saadaan tasevastaavien sähkötase. 5 Tässä työssä termillä tasehallinta tarkoitetaan yleisesti valtakunnallista tasehallintaa. Tasehallinta termin voi käsittää myös muun tahon kuin järjestelmävastaavan tekemäksi tasehallinnaksi. 8
15 2.2. Tasesähköhinnoittelun tavoitteet Tasesähkökustannusten pitää perustua aiheutuneisiin kustannuksiin eikä tasesähköä tulisi käyttää varsinaisen sähkönhankinnan korvikkeena [3]. Tässä työssä lähtökohtana on, että tuulivoiman tulee maksaa saman verran maksuja järjestelmävastaavalle kuin se on aiheuttanut kustannuksia järjestelmävastaavalle. Tutkimuksessa käytetyt tasesähkön hinnoitteluperiaatteet on esitetty tarkemmin alla. 1. Tasesähköhinnoittelussa tulee kerätä tasesähkömaksuina saman verran maksuja kuin järjestelmälle on koitunut kustannuksia sähköverkon taajuuden tasapainon ylläpidosta. 2. Tasemaksujen tulee kohdistua tasesähkön eri käyttäjäryhmille (esim. tuulivoiman tuottajat) samassa suhteessa kuin kukin käyttäjäryhmä aiheuttaa kustannuksia järjestelmälle. 3. Kaiken kaikkiaan tasesähkön hinnan pitää olla optimaalinen. Optimista poikkeava hinta aiheuttaa seuraavat vaikutukset. - Liian edullinen tasesähköhinta ei kannusta taloudellisesti taseiden omatoimiseen pienentämiseen eli esimerkiksi tuulivoiman ennustevirheiden pienentämiseen. Silloin ennustevirheet kannattaa jättää mieluimmin tasehallinnan hoidettaviksi. - Liian epäedullinen tasesähköhinta kannustaa taseiden omatoimiseen korjaukseen, mutta on kohtuuttoman suuri verrattuna järjestelmälle aiheutuneisiin haittoihin, joka ei ole hyvän tasesähköhinnoittelun periaatteen mukaista. Optimaalista hintaa on vaikea arvioida, koska tuulivoiman tuottajien motivaatiota ennustetarkkuuksien parantamiseen on vaikea arvioida ja tarkimmillakin ennusteilla syntyy joka tapauksessa ennustevirheitä. Siksi yllä olevan luettelon 3. kohta on vain teoreettinen esitys, jonka huomioon ottaminen tasesähkön hinnoittelumalleja verrattaessa on vaikeaa. 9
16 2.3. Säätösähkömarkkinoiden, tasehallinnan ja taseselvityksen ajoittuminen Kuvassa 1 on esitetty eri markkinoiden ajoittuminen. Säätösähkömarkkinoille jätetään tarjouksia toimitustuntia edeltävällä tunnilla ja niitä aktivoidaan toimitustunnilla. Tasevastaavien lisäksi säätösähkömarkkinoille voivat jättää tarjouksia kaikki toimijat, joilla on säätösähkömarkkinasopimus Fingridin kanssa. Tasehallinnassa järjestelmävastaava tekee sähköverkon taajuussäätöjä verkon taajuuden tasapainon ylläpitämiseksi toimitustunnilla ja seuraavana päivänä se tekee taseselvityksen. Kuva 1. Sähkömarkkinoiden ajoittuminen Kuvasta 1 nähdään, että edellisen päivän taseselvitys tehdään seuraavana päivänä. Koko kuukautta koskeva tasehallinnan selvitys tapahtuu puolentoista kuukauden kuluessa toimitustunnista [4]. 10
17 2.4. Tasehallinnan ja säätösähkömarkkinoiden hinta sekä volyymi Säätösähkön ja tasesähkön hinnat ovat keskimäärin ELSPOT-hintaa epäedullisempia. Esimerkiksi vuonna 2005 ylössäätöhinta ylitti ELSPOT-hinnan keskimäärin 7.0 / MWh ja alassäätöhinta alitti ELSPOT-hinnan keskimäärin 6.3 / MWh [5]. Taulukossa 1 on esitetty vuoden 2004 ja 2005 säätösähkömarkkinadatasta saadut keskiarvot ja keskihajonnat. Tasesähkön hinta saadaan tuntikohtaisesta säätösähkön hinnasta. Taulukko 1. Säätösähkömarkkinoiden ja tasehallinnan hintakeskiarvoja (erotus SPOT-hinnasta). Säätösähkön hinta on sama kuin tasesähkön. Negatiiviset arvot tarkoittavat SPOT-hinnan alittavaa hintaa. Tunnit, joina säätöä ei ole tarvittu on jätetty huomioimatta keskiarvoa laskettaessa. [5] Keskiarvohinta Keskihajonta poikkeamille SPOT- poikkeamille SPOThinnasta ( /MWh) hinnasta ( /MWh) sis. sis. volyymimaksun volyymimaksun (0.7 /MWh) 2005 ylös alas ylös alas
18 Vuosina tasehallinnan vuotuiset volyymit olivat noin 2 TWh. Taulukoon 2 on koottu säätösähkön ja tasehallinnan tiedot vuosilta Taulukon mukaan tasehallinnassa korjatun sähkön määrä on huomattavasti suurempi kuin säätösähkömarkkinoiden volyymit. Tämä tarkoitta, että säätösähkömarkkinoilta käytetyt tarjoukset ovat vain murto-osa kaikesta tasehallinnassa selvitetystä sähköstä. Syynä tähän voi olla se, että useat yksittäiset tasepoikkeamat kumoavat toisensa. Taulukon 2 mukaan Suomen osuus koko Pohjoismaiden säätösähkömarkkinoiden volyymista on huomattavan pieni. Taulukko 2. Tasesähkö- ja säätösähkövolyymit Fingridin ja tasevastaavien välillä [6], [7] Tasesähkö (FIN) Säätösähkö (FIN) Säätösähkö Pohjoismaissa Osto Myynti Ylössäätö Alassäätö Sekä alas- että Yksikkö ylössäätö GWh GWh GWh 12
19 2.5. Tasehallinnan ja säätösähkömarkkinoiden osapuolet Suomessa säätösähkömarkkinoiden osapuolina ovat järjestelmävastaava Fingrid ja tasevastaavat sekä muut halukkaat sähkön toimittajaosapuolet. Suomessa tasehallinnan osapuolina toimii Fingrid ja tasevastaavat, joita on 21. Alla on lueteltu Suomen tasevastaavat [8]. Tasevastaavat voidaan jakaa neljään luokkaan. Ensimmäiseen luokkaan kuuluvat suuret toimijat, joilla on paljon omaa kulutusta ja tuotantoa. Niiden kulutus jakautuu teollisuuden, pienkäyttäjien ja muun kaupankäynnin välille. Toiseen luokkaan kuuluvat kaupunkilaitokset, joilla on omaa tuotantoa, joka on rakennettu aikoinaan lähinnä oman kaupungin kulutusta varten. Kolmanteen kuuluvat yhteenliittymät, joilla on vähän omaa tuotantoa ja ne hankkivat sähköä lähinnä omaa tasetta varten sähkömarkkinoilta. Neljänteen kuuluvat pienet kotimaiset ja ulkomaiset toimijat. Ne myyvät sähköä loppuasiakkaille tai käyvät pelkästään kiinteää kauppaa. Kiinteän kaupan toimijat eivät käytä normaalitilanteissa tasesähköä. [9] 13
20 2.6. Avointen toimitusten ketju Avoin toimitus on sähkön toimitus, jossa myyjä toimittaa asiakkaalleen tämän kaiken sähkön tarpeen [10]. Kuvan 2 avointen toimitusten ketju kuvaa hierarkioita, jotka vastaavat avointen toimitusten sujuvuudesta. Alimmalla hierarkia tasolla ovat sähkön myyjä ja ostaja. Keskimmäisellä tasolla ovat tasevastaavat, joka vastaavat useiden toimijoiden avoimista toimituksista. Korkeimpana hierarkiaketjussa on Fingrid eli järjestelmävastaava, joka vastaa viimeisenä avointen toimitusten sujuvuudesta. Kuva 2. Avointen toimitusten ketju [11] 14
21 Sähkötaseen korjaaminen eri hierarkia tasoilla Kuvan 2 muut osapuolet myyvät sähköä loppukäyttäjille. Loppukäyttäjien sähkön kulutuksen ja sähkön myyjien oman tuotannon ennusteissa on yleensä jonkin verran virheitä. Tästä johtuen sähkön tuotanto ja kulutus eroavat toisistaan, joka aiheuttaa sähkönmyyjille korjaustarpeen sähkötaseeseen. Jos myyjä havaitsee korjaustarpeen reilua tuntia ennen toimitustuntia, niin sillä on mahdollisuus jättää tarjous Elbas-markkinoille 6, mutta osa taseesta voi silti jäädä korjaamatta. Sähkön myyjällä tai sitä edustavalla tasevastaavalla on mahdollisuus antaa tarjous säätösähkömarkkinoille toimitustuntia edeltävällä tunnilla korjaamatta jääneestä kulutuksen ja tuotannon erosta. Esimerkiksi 10 MWh ylimääräisestä tuotannosta 7 voidaan antaa ylössäätötarjous, jolloin se myydään ja toisaalta 10 MWh alijäämäisestä tuotannosta 8 voidaan antaa alassäätötarjous, jolloin 10 MWh jätetään tuottamatta. Jokin pohjoismainen järjestelmävastaava hyväksyy säätösähkömarkkina tarjouksen jos sen suunta ja hinta ovat kohdallaan. Jos myyjän säätösähkötarjousta ei ole hyväksytty tai sen tuotanto ja kulutus poikkeaa muusta syystä toimitustunnin aikana, niin sen on ostettava tasesähköä tasevastaavan kautta. Tasevastaava kerää kaikkien sen kanssa sopimuksen tehneiden sähkönmyyjien poikkeamat ja yhdistää ne. Tasevastaava voi yrittää korjata omatoimisesti yhdistetyn nettotasepoikkeaman tai jättää nettotasepoikkeaman tasehallinnan käsiteltäväksi. Tasehallinnassa korjatuista nettotasepoikkeamista laskutetaan tasevastaavia, jotka allokoivat kustannukset edelleen osapuolille, jotka ovat valtuuttaneet tasevastaavan korjaaman oman sähkötaseensa. 6 Markkinat, jotka ovat tarkoitettu tuotannon ja kulutuksen eron korjaamiseen kahdenvälisillä kaupoilla. Markkinoilla voi käydä kauppaa aina tuntia ennen toimitustuntia. 7 Ylimääräinen tuotanto voi tarkoittaa sitä, että tuottaja huomaa sillä olevan käytössä 10 MWh ylimääräistä tuotantoa. Se voi johtua esimerkiksi ennustettua nopeammasta tuulen nopeudesta. 8 Alijäämäinen tuotanto voi tarkoittaa sitä, että tuottaja huomaa sillä olevan liian vähän tuotanto tietylle tunnille. Se voi johtua esimerkiksi ennustettua hitaammasta tuulen nopeudesta. 15
22 2.7. Tasehallinnan hintapiikit Tasesähköhinnat nousevat ajoittain hyvin korkeiksi. Syitä korkeisiin hintoihin voivat olla mm. epäonnistunut sähkön tuotannon ja/tai kulutuksen ennuste tai säätösähkömarkkinoille jätetyt korkeahintaiset säätötarjoukset. Historiassa on esimerkkejä, jolloin säätösähkön hinta on kohonnut korkeaksi. Esimerkiksi säätösähkön hinta nousi tunnin ajaksi tasolle 1147 /MWh, talvella 2007 hinta kohosi pullonkaulatilanteen takia tunnin ajaksi aina yli 2000 /MWh ja oli useita tunteja kestänyt korkeiden hintojen jakso [12]. Tämäntyyppiset hintapiikit voivat aiheuttaa tuulivoiman tuottajalle tappioita, jos saman tunnin aikana SPOT-markkinoilla myydystä sähköstä ei saada vastapainoisesti riittävän korkeaa hintaa. Kuvassa 3 on esitetty vuoden 2006 korkeahintainen jakso, jossa tasesähkön ja SPOT-hinnan erotus oli korkeimmillaan noin 1700 /MWh. Kuva 3. Korkeat tasesähköhinnat vuodelta 2006 [12] 16
23 2.8. Tasesähkön ja säätösähkön hinnoittelu Tässä kappaleessa esitetään säätösähkön ja tasesähkön hinnan muodostuminen. Jotta kappaleessa käytetty käsite tuotannon ja kulutuksen poikkeaman edullisuus ja epäedullisuus olisi lukijalle selkeä, niin se määritellään alla. Tuotannon/kulutuksen poikkeaman edullisuus ja epäedullisuus määräytyy sen mukaan onko tuotannon ja kulutuksen ero sähköverkon taajuutta tasapainottava vai taajuutta epätasapainottava. Edullinen poikkeama tasapainottaa taajuutta ja epäedullinen poikkeama epätasapainottaa taajuutta Säätösähkön hinnan määräytyminen Ne toimijat, joilla on joko ylös- tai alassäätökapasiteettia voivat jättää säätötarjouksen säätösähkömarkkinoille. Säätökapasiteetin tulee olla vähintään 10 MW ja se tulee voida toteuttaa koko käyttötunnin ajan [13]. Lisäksi se täytyy toimittaa 10 min kuluessa tilauksesta. Säätösähkömarkkinat ovat yhteispohjoismaiset, eli niille voi jättää tarjouksia kaikista Pohjoismaista. Jokin järjestelmävastaava hyväksyy säätösähkömarkkina tarjouksen jos sen suunta ja hinta ovat kohdallaan. Suunnalla tarkoitetaan sitä, että järjestelmävastaavat hyväksyvät vain säätösähkömarkkina tarjouksia, jotka ovat sähköverkon taajuutta tasapainottavia. Ylössäätötunnin aikana se voi hyväksyä ylössäätötarjouksen 9 ja vastaavasti alassäätötunnin aikana alassäätötarjouksen 10. Joskus saattaa syntyä tilanne, jolloin saman tunnin aikana on sekä ylössäätöä että alassäätöä. Järjestelmävastaava käyttää tarjouksia toimitustunnilla aloittaen edullisemmasta ja ottaen mukaan niin monta tarjousta kunnes sen säätötarve täyttyy. Kaikille hyväksyttyjen tarjousten antajille maksetaan säätökapasiteetista sama hinta kalleimman tarjouksen hinnan mukaan. Jos tarjous ei ole riittävän edullinen, niin sitä ei hyväksytä. 9 Sähköntoimittaja tarjoutuu lisäämään tuotantoa 10 Sähköntoimittaja tarjoutuu vähentämään tuotantoa 17
24 Tasesähkön hinnan määräytyminen Tasesähkön hinta muodostuu säätösähkömarkkinoilla aktivoitujen säätöjen perusteella. Tasesähkön hinta on sama kuin säätösähkön. Kuvassa 4 on esitetty tasesähköhinnan muodostuminen. Kuva 4. Ylemmässä kuvassa ylössäätöhinnan muodostuminen ja alemmassa alassäätöhinnan muodostuminen [6] 18
25 Kuvan 4 ylössäätöhinta on voimassa silloin kun verkkoon on tarvittu lisää sähköä ja alassäätöhinta silloin kun sähköverkon sähkömäärää on vähennetty. Nykyisessä kaksihintamallissa tuotannon ja kulutuksen poikkeama hinnoitellaan SPOT-hinnalla jos tasevastaavan poikkeama on sähköverkon tasapainon poikkeamaan nähden edulliseen suuntaan. Kuvan 4 ostohinta tarkoittaa sitä hintaa, jolla sähkö ostetaan tasevastaavilta ja myyntihinta sitä hintaa, jolla sähkö myydään tasevastaaville. Kun sähköä myydään ylössäätötunnin aikana tasevastaavalle, niin tasevastaava maksaa SPOT-hintaa korkeampaa ylössäätöhintaa. Kun taas sähköä ostetaan alassäätötunnin aikana tasevastaavalta, niin tasevastaavalle maksetaan SPOT-hintaa alempaa alassäätöhintaa. Muissa tapauksissa kauppa tapahtuu SPOT-hinnalla. Kuvan 4 muodostaman hinnan lisäksi tasehallintaan osallistuvien tasevastaavien pitää maksaa kiinteä kuukausimaksu sekä volyymimaksu jokaisesta Fingridille myydystä ja siltä ostetusta tasesähkö megawattitunnista. Vuonna 2007 kuukausimaksun suuruus oli 1000 / kk ja volyymimaksun suuruus oli 0.7 / MWh. [14] Tasesähkön hinnoittelu yksihintamallilla Yksihintamallissa tasesähkömaksu muodostuu siten, että ylössäätötunnin aikana kaikki tasekaupat tapahtuvat ylössäätöhinnalla ja alassäätötunnin aikana alassäätöhinnalla. Yksihintamalli ei aiheuta oletusarvoisesti vuotuisia kustannuksia tasevastaavalle jos kaikkien vuoden tuntien poikkeamat ovat jakautuneet tasaisesti systeemin poikkeamaan nähden edulliseen ja epäedulliseen suuntaan. Silloin saadut hyvitykset kattavat maksetut tasemaksut kun ei huomioida kuukausimaksua eikä volyymimaksua. Työssä on esitetty yksihintamallin lisäksi yksihintamalli 50, joka hyvittää 50 prosentista edulliseen suuntaan olleesta poikkeamasta. 19
26 Tasesähkön hinnoittelu kaksihintamallilla Tasesähköhinta kulutuksen ja tuotannon poikkeamalle muodostuu kaksihintamallissa seuraavasti. Tasevastaava maksaa korkeaa tasesähköhintaa poikkeamasta, joka on sähköverkon taajuuden poikkeamaan nähden epäedulliseen suuntaan. Edulliseen suuntaan ollut poikkeama hinnoitellaan SPOT-hinnan mukaan. Kaksihintamallissa tasevastaava ei siis saa lisähyvitystä poikkeamasta, joka on sähköverkon taajuuden kannalta edulliseen suuntaan. Vuonna 2007 Suomessa käytössä oleva tasesähkön hinnoittelumalli on kaksihintamalli Tasesähkön hinnoitteluesimerkit yksihinta- ja kaksihintamallilla Seuraavat esimerkit havainnollistavat kappaleessa esitettyä tasesähköhinnan muodostusta. Esimerkeissä selitetään sanallisesti ja taulukoilla tasesähkön hinnan muodostus yksi- ja kaksihintamalleilla. Esimerkki 1. Esimerkissä 1 tasevastaava on syöttänyt verkkoon 10 MWh liian vähän sähköä. Tämä sähkön määrä käsitellään tasehallinnassa. Yksihintamalli Kuvassa 4 A esitetyn ylössäätötunnin aikana tasevastaava ostaa vajaan sähkön SPOThintaa korkeammalla ylössäätöhinnalla, joka on 50 /MWh. Tasevastaava ostaa sähköä 500 euron edestä kuten taulukossa 3 on esitetty. Kuvassa 4 B esitetyn alassäätötunnin aikana tasevastaava ostaa vajaan sähkön SPOT-hintaa alemmalla alassäätöhinnalla, joka on 30 /MWh. Tällöin tasevastaava ostaa sähköä 300 eurolla, kuten taulukossa 3 on esitetty. 20
27 Kaksihintamalli Kuvassa 4 A esitetyn ylössäätötunnin aikana tasevastaava ostaa vajaan sähkön SPOThintaa korkeammalla ylössäätöhinnalla. Sähkön kokonaiskustannukseksi tulee tällöin taulukon 3 mukaan 500 euroa. Kuvassa 4 B esitetyn alassäätötunnin aikana tasevastaava ostaa vajaan sähkön SPOT-hinnalla, jolloin kokonaiskustannus on taulukon 3 mukaan 400 euroa. Taulukko 3. Esimerkin 1 tasesähkön hinnoittelu. Tasevastaava on syöttänyt 10 MWh liian vähän sähköä verkkoon. 30 /MWh = alassäätöhinta, 40 /MWh = SPOT-hinta, 50 /MWh = ylössäätöhinta. Esimerkki 1 Tasevastaava Ostaa (-) / Myy (+) Ylössäätötunti Yksihintamalli -10*50 = -500 Ostaa- Kaksihintamalli -10*50 = -500 Ostaa- Alassäätötunti Yksihintamalli -10*30 = -300 Ostaa - Kaksihintamalli -10*40 = -400 Ostaa - 21
28 Esimerkki 2. Esimerkissä 2 tasevastaava on syöttänyt verkkoon 10 MWh liian paljon sähköä. Tämä sähkön määrä käsitellään tasehallinnassa. Yksihintamalli Kuvassa 4 A esitetyn ylössäätötunnin aikana tasevastaava myy ylimääräisen sähkön SPOT-hintaa korkeammalla ylössäätöhinnalla. Kokonaistuloksi tulee tällöin taulukon 4 mukaan 500 euroa. Kuvassa 4 B esitetyn alassäätötunnin aikana tasevastaava myy ylimääräisen sähkön SPOT-hintaa alemmalla alassäätöhinnalla, jolloin kokonaistulot ovat taulukon 4 mukaan 300 euroa. Kaksihintamalli Kuvassa 4 A esitetyn ylössäätötunnin aikana tasevastaava myy ylimääräisen sähkön SPOT-hinnalla, jolloin se saa taulukon 4 mukaan 400 euroa tuloja. Kuvassa 4 B esitetyn alassäätötunnin aikana tasevastaava myy ylimääräisen sähkön SPOT-hintaa alemmalla alassäätöhinnalla ja saa taulukon 4 mukaan 300 euroa tuloja. Taulukko 4. Esimerkin 2 tasesähkön hinnoittelu. Tasevastaava on syöttänyt 10 MWh liian paljon sähköä verkkoon. Sähkön hinnat ovat samat kuin esimerkissä 1. Esimerkki 2 Tasevastaava Ostaa (-) / Myy (+) Ylössäätötunti Yksihintamalli 10*50 = 500 Myy+ Kaksihintamalli 10*40 = 400 Myy+ Alassäätötunti Yksihintamalli 10*30 = 300 Myy + Kaksihintamalli 10*30 = 300 Myy + 22
29 2.9. Nordelin ehdottamat tasesähkön hinnoittelumallit Nordel on laatinut kaksi ehdotusta yhteispohjoismaisista tasesähkön hinnoittelumalleista raportissa Balance Management [15]. Esitetyt mallit eivät juurikaan paranna tuulivoiman tuottajien asemaa tasehallinnassa, koska malleissa tuulivoiman tuottajien käyttämä tasesähkö hinnoitellaan kaksihintamallilla, kuten nykyisinkin. Nordel on nimennyt ehdotetut mallit A:ksi ja B:ksi. Mallien A ja B lisäksi Nordel esitti myös häiriöreserveistä aiheutuneiden kustannusten osittaista allokoimista tasehallintaan Tasesähkön hinnoittelu Nordelin ehdottamilla malleilla Nordelin suosittelemissa malleissa tasesähkökaupan osallistujilla eli tasevastaavilla on kaksi tasetta. Taseet ovat kulutustase ja tuotantotase ja niiden yksikkö on MWh. Taseet ovat esitetty alla. [15] Kulutustase (KT) = suunniteltu tuotanto (ST) + toteutunut kauppa (TKa)+ toteutunut kulutus (TK) (1) Tuotantotase (TTa) = toteutunut tuotanto (TT) - suunniteltu tuotanto (ST) (2) Esimerkit hinnanmuodostuksesta Taulukossa 5 on esitetty kolme esimerkkiä siitä kuinka kaavoissa (1) ja (2) esitetyt taseet muodostuvat. Taulukon 5 kaikissa tapauksissa tasevastaavien sähkötase poikkeaa tasapainosta eli nollasta. Näissä tilanteissa sähkötase käsitellään ja hinnoitellaan tasehallinnassa. Taulukko 5. Esimerkeissä käytettyjen kulutus- ja tuotantotaseiden muodostuminen [15] MWh ST TT TKa TK TTa= (TT-ST) KT= (TK+TKa+ST) Esim Esim Esim
30 Taulukossa 5 esitettyjen taseiden hinnoittelu esitetään taulukoissa 6 ja 7. Hinnoittelussa alassäätöhintana on 30 /MWh, SPOT-hintana 40 /MWh ja ylössäätöhintana 50 /MWh. Näitä hintoja käyttämällä lasketaan malleille A ja B kustannukset sekä kulutus- että tuotantotaseen osalta. Taulukossa 6 esitettävän mallin A ylös- ja alassäätötilanteissa kulutustaseen poikkeama edulliseen suuntaan hinnoitellaan yksihintamallilla. Yksihintamallilla hinnoittelu merkitsee sähkön hinnoittelua tasevastaavan näkökulmasta SPOT-hintaa edullisemmalla hinnalla. Kulutustaseen poikkeama mallissa A epäedulliseen suuntaan hinnoitellaan tasevastaavan näkökulmasta SPOT-hintaa epäedullisemmalla hinnalla. Mallissa A tuotantotaseen poikkeama edulliseen suuntaan hinnoitellaan SPOT-hinnalla ja poikkeama epäedulliseen suuntaan hinnoitellaan SPOT-hintaa epäedullisemmalla hinnalla. Taulukko 6. Tasesähkön hinnoittelu mallilla A [15] Kustannus Tunti 1 Ei säätöä Tunti 2 Ylössäätö Tunti 3 Alassäätö Tasevastaava ostaa-/myy+ Esim. 1 Kulutustase = = =300 myy Tuotantotase = = =-400 ostaa Kokonaiskust Esim. 2 Kulutustase = = =-300 ostaa Tuotantotase = = =-400 ostaa Kokonaiskust Esim. 3 Kulutustase = = =300 myy Tuotantotase = = =300 myy Kokonaistase
31 Mallin B hinnoittelu on esitetty taulukossa 7. Mallissa B kulutus- ja tuotantotaseen poikkeama edulliseen suuntaan hinnoitellaan SPOT-hinnalla. Molempien taseiden osalta epäedulliseen suuntaan poikennut tase hinnoitellaan SPOT-hintaa epäedullisemmalla hinnalla. Taulukko 7. Tasesähkön hinnoittelu mallilla B [15] Kustannus Tunti 1 Ei säätöä Tunti 2 Ylössäätö Tunti 3 Alassäätö Tasevastaava ostaa-/myy+ Esim. 1 Kulutustase = = =300 myy Tuotantotase = = =-400 ostaa Kokonaiskust Esim. 2 Kulutustase = = =-400 ostaa Tuotantotase = = =-400 ostaa Kokonaiskust Esim. 3 Kulutustase = = =300 myy Tuotantotase = = =300 myy Kokonaiskust
32 Yhteenveto tasesähkön hinnoittelusta malleilla A ja B Molemmissa malleissa tuotantotase hinnoitellaan kaksihintamallilla, joka on tasevastaaville taloudellisesti raskaampi kuin yksihintamalli. Mallissa A kulutustase hinnoitellaan yksihintamallilla, jonka takia se on taloudellisesti kevyempi kulutustaseen osalta kuin malli B, jossa kulutustase hinnoitellaan kaksihintamallilla. Tasesähkö hinnoitellaan tuulivoiman tuottajille malleissa A ja B aina kaksihintamallilla. Taulukossa 8 on esitetty mallien A ja B aiheuttamat menot ja tulot tuotantotaseen ja kulutustaseen osalta. Taulukko 8. Menojen ja tulojen syntyminen tasevastaaville tuotanto- ja kulutustaseen osalta. tarkoittaa tasesähköstä maksettua tuntikohtaista hintaa, joka on SPOT-hinnasta eroava osa ja Q tarkoittaa taseen poikkeaman määrää (MWh). Tuotantotaseen epäedulliseen suuntaan poikkeama Tuotantotaseen edulliseen suuntaan poikkeama Kulutustaseen epäedulliseen suuntaan poikkeama P tase Kulutustaseen edulliseen suuntaan poikkeama Malli A meno ( P tase Q ) ± 0 meno ( P tase Q ) tulo ( P tase Q ) Malli B meno ( P tase Q ) ± 0 meno ( P tase Q ) ± Reservien käyttökustannusten allokointi Nordel on esittänyt nopeista ja taajuusohjautuista häiriöreserveistä aiheutuneiden kustannusten osittaista allokointia tasehallintaan [15]. Nordel ehdotti, että näiden reservien kustannuksista kohdistettaisiin siirtymäkauden ajaksi (3-5 vuotta) % tasehallintaan ja loppuosa tariffimaksuihin. Taajuusohjattujen häiriöreservien kustannusten jako on osittain kyseenalainen, koska reservit on periaatteessa varattu häiriötilanteita (esim. voimalaitoksen kaatuminen) varten, jotka eivät liity tavanomaiseen tuotannon ja kulutuksen eron korjaamiseen. Lisäksi Nordel ehdotti taajuusohjatuista normaaleista käyttöreserveistä aiheutuneiden kustannusten allokoimista kokonaan tasehallintaan. Tämä on hyvin perusteltua, koska näitä reservejä käytetään yleisesti tuotannon ja kulutuksen epätasapainon korjaamiseen. Tuulivoimalle olisi kannattavampaa mitä enemmän kustannuksia allokoitaisiin kiinteisiin tariffimaksuihin, koska silloin niitä jakamassa on koko sähkön kulutus ja tuotanto. 26
33 2.10. Eri hinnoittelumallien aiheuttamia vaikutuksia Nordel on esittänyt raportissa Balace management seuraavia hinnoittelumalleista A ja B johtuvia hyötyvaikutuksia. Mallin A etuna on, että se antaa yhdenmukaiset mahdollisuudet pienille ja suurille toimijoille kulutustaseen osalta. Mallin A etuna nähdään myös se, että malli A palkitsee kuluttajille edulliseen suuntaan poikenneet taseet. Raportissa esitetään, että mallin A seurauksesta nykyinen Suomen systeemi kehittyy kilpailukykyisemmäksi, koska pienet toimijat pärjäävät paremmin markkinoilla. Mallin B osalta tärkeänä etuna esitettiin, että se antaa molemmille osapuolille (kuluttajille ja tuottajille) taloudellisen tehokkaan kannustimen sähkötaseen tasapainon ylläpitämiseen. [15] Hyötyjen lisäksi Nordel esitti haittoja, joita oli hyötyjä vähemmän. Mallin A haittana on sen aiheuttama teoreettinen spekulointimahdollisuus joillekin tuottajille, mutta tämän tyyppistä keinottelua ei käytännössä pidetä kovin vakavana. Toisena mallin A haittapuolena esitettiin tasevastaavien motiivin heikkeneminen pienempien tasevaihteluiden ylläpitoon. Mallin B haittapuolena esitettiin, että mallissa B käytetty kaksihintamalli suosii suuria toimijoita, eikä kannusta tarpeeksi voimakkaasti kilpailuun. [15] Tarkastelemalla yksihintamallin aiheuttamia kustannuksia tuulivoimantuottajille voidaan nostaa esille seuraavat vaikutukset. Tuulivoiman tuottajien maksamat tasemaksut pienenevät, ja toisaalta järjestelmävastaavan tulot vähenevät. Yksihintamallissa tuulivoiman tuottajien ennustevirheiden ehkäisymotivaatio on heikompi kuin kaksihintamallissa, joka heikentää tasevastaavien motiivia pienempien tasevaihteluiden ylläpitoon. Tuulivoimatuotannolle sovelletun yksihintamallin hyvänä puolena voidaan myös pitää sen suorempaa ja läpinäkyvämpää yhteyttä järjestelmälle aiheutuneisiin kustannuksiin ja tuulivoimatuottajien maksamiin tasemaksuihin. Suorempi ja läpinäkyvämpi yhteys seuraa siitä, että kun yksittäisten tuottajien tuulivoimataseet kumoavat toisensa suuren tuulivoimaosuuden tapauksessa, niin silloin yksihintamallista ei aiheudu merkittäviä kustannuksia järjestelmälle. Vasta kun kaikkien tuulivoimaloiden 27
34 synnyttämä tuulivoimatase vaikuttaa järjestelmän kokonaistaseeseen, niin silloin järjestelmälle aiheutuu kustannuksia, ja nämä allokoituvat eteenpäin tuulivoimatuottajille. 28
35 3. Tuulivoiman tuottajien tasesähkön käyttöön vaikuttavat tekijät Tuulivoiman tuottajat ovat vaikean tuulen ennustettavuuden takia muita sähköntuotantomuotoja riippuvaisempia tasesähkön saannista. Tuulivoiman tuottajilla on kuitenkin mahdollisuus vähentää tasesähkön käyttöä. Tärkeimmät tasesähkön käytön vähentämiskeinot ovat tuulen nopeuden ennustamisen tarkentaminen ja sähkötaseen omatoiminen korjaus korjauskaupoilla. Näitä vähentämiskeinoja esitellään tässä luvussa. Aluksi luvussa esitetään teoria tuulivoiman tuottajien sähkötaseen omatoimisen korjaamisen motivaation syntymisestä Tuulivoiman tuottajien motivaatio tasesähkön käyttöön Teoriassa tuulivoiman tuottajien kannattaa vähentää tasepoikkeamaa niin paljon, että vähentämisestä aiheutuneet marginaalikustannukset ovat yhtä suuret kuin tasesähkön hinta. Oletettavasti pieni ennustevirheen vähennys on usein helppoa, mutta kun halutaan vähentää ennustevirheitä paljon, niin kustannukset ennustevirheen vähentämisestä kasvavat korkeiksi. Tästä johtuen ennustetarkkuuden parantamisen marginaalikustannus kasvaa ennustetarkkuuden parantuessa. Kaava (3) esittää ehdon, joka määrää motivaation ennustuksen parantamiseen ja taseen korjaukseen ennen toimitustuntia. MC + MC = MC, (3) ennustus korjaus tasesähkö jossa MC ennustus on ennustetarkkuuden parantamisesta seurannut marginaalikustannus ( /MWh), MC korjaus on korjauskaupoilla Elbas-markkinoilta hankitun sähkön marginaalikustannus ( /MWh) ja MC tasesähkö on tasesähkön hinta ( /MWh). Kaavan (3) yhtälö on havainnollistettu kuvissa 5 ja 6. Kuvassa 5 on tehty kaksi oletusta. Ensinnäkin ennustetarkkuuksien parantamisen kustannuksen on oletettu kasvavan 29
36 eksponentiaalisesti ja kustannusten derivaatan eli marginaalikustannusten on oletettu kasvavan lineaarisesti kun ennustetarkkuus paranee. Toisena oletuksena on, että korjauskaupoilla hankittu sähkö on vakiohintaista, eli se ei riipu korjausmäärän suuruudesta. Kuvassa 5 on esitetty sähkötaseen korjaamisesta aiheutuneet kustannukset ja marginaalikustannukset. Kuva 5. Kustannusten (C1(q), C2(q)) yksikkö on ja hintojen (C1 (q), C2 (q)) eli marginaalikustannuksen yksikkö on /MWh Yhdistämällä kuvan 5 käyrät saadaan kuvassa 6 esitetyt käyrät. Kuvaan 6 on myös piirretty yksihintamallin, yksihintamalli 50:n ja kaksihintamallin tasesähköhinnat ( /MWh) vaakasuorilla viivoilla. Mallien tarkempi esittely löytyy kappaleista
37 Kuva 6. Kustannuksen C(q) yksikkö on ja marginaalikustannuksen C (q) yksikkö on /MWh. Kaksihintamallin, yksihintamallin ja yksihintamalli 50:n kustannustasot ovat yksiköissä /MWh. Kuvan 6 mukaan vaihdettaessa tasesähkön hinnoittelumalli tuulivoiman osalta kaksihintamallista yksihintamalliksi tai yksihintamalli 50:ksi, vähenee tuulivoiman tuotannon ennustamisen tarkentamisen motiivi. Tämä johtuu siitä, että tuulivoiman tuottajille on taloudellisempaa jättää ennustevirheet tasehallinnan korjattavaksi kuin korjata ne omatoimisesti ennen toimitustuntia. 31
38 3.2. Tuulivoiman tuotannon ennustaminen Tuulen nopeuden vaihtelu Tuulivoimalaitoksen tuotantoteho riippuu tuulen nopeudesta. Ilmassa kineettisenä energiana oleva teho on verrannollinen tuulen voimakkuuden kuutioon. Tästä johtuu tuotannon suuri vaihtelevuus pienenkin tuulen vaihtelun seurauksesta. Tuulivoiman teho noudattaa seuraavaa yhtälöä. P 1 C 2 AU 3 = p ρ, (4) jossa ρ on ilman tiheys (1.225 kg/m3), Cp on hyötysuhde ( Betzin raja), A on roottorin pyyhkäisypinta-ala ja U on tuulen nopeus. Kaavasta (4) nähdään että teoriassa tuulen nopeuden kasvaessa 10 % tuulesta saatu teho kasvaa 33 %, jos Cp on vakio. Tämän perusteella tuulivoiman tuotantoa on vaikea ennustaa, koska pienikin tuulen nopeuden vaihtelu muuttaa paljon tuotantotehoa. Tuulen nopeuden ja voimalan tuotannon suhdetta on havainnollistettu kuvassa 7. Kun tuulen nopeus nousee noin 14 m/s tasolle, on kuvan 7 voimalaitoksen teho korkeimmillaan, eikä se kasva tämän jälkeen. Tuulen nopeuden kasvaessa yli 25 m/s voimala kytkeytyy pois käytöstä. 32
39 Teho (kw) Cp eli hyötysuhde Teho (kw) Hyötysuhde Tuulen nopeus Kuva kw laitoksen tehokäyrä ja hyötysuhde [16] Tämän työn osalta on kiinnostavinta tietää koko Suomen tuulivoiman määrän tuotannon vaihtelut. Koko tuulivoiman määrän tuotannon vaihtelut osoittavat tuotannon vaihtelun kun kaikkien tuulen tuotantoalueiden tuotannot on yhdistetty. Kuvassa 8 on esitetty Lumituli Oy:n 660 kw voimalan tuntiteho ja Suomeen hajautetun tuulivoiman tuotannon tuntiteho kun kokonaiskapasiteetti on ollut 80 MW. Kuvasta 8 ilmenee, että yhden voimalan tuotannon vaihtelut ovat suuremmat kuin koko Suomen tuulivoiman tuotannon vaihtelut. 33
40 Kuva 8. Suomen tuulivoimatuotanto tunneittain tammikuuta 2005 [17] Tuotannon lyhytaikainen ennustaminen Tuulivoiman tuotannon lyhytaikainen ennustaminen on tärkeässä asemassa tarkasteltaessa tuulivoiman kannattavuutta. Ennusteiden ollessa tarkkoja tuulivoiman tuottajien tasesähkön käyttö vähenee, jolloin tuulivoiman tuotanto muuttuu kannattavammaksi. Seuraavassa esitetään aikasarjamalleja, joita käytetään tuulen tuotannon ennustamiseen. Aikasarjamallit Tuulen ennustamiseen käytetään useita eri aikasarjamalleja. Seuraavassa esitetään ARMA-, ja ARX-mallit. ARMA-mallin on todettu olevan tehokas ennustettaessa aina 10 minuuttia edelle, jolloin se on ollut tehokkaampi kuin jatkuvuusmalli. Ennustehorisontin pidentyessä yli 3 tuntiin käytetään ARMA-mallin sijasta meteorologista ARX-mallia. ARMA-mallin ennuste pohjautuu edellisten periodien mittaustuloksiin ja se lasketaan seuraavasti. [18] X t = p j= 1 c j X q t j + bk k = 0 e t k, (5) 34
Taloudellisia näkökulmia tuulivoimasta sähkövoimajärjestelmässä (Economic Aspects of Wind Power in Power Systems)
1 Wind Power in Power Systems -jatko-opintokurssi Luku 18: Taloudellisia näkökulmia tuulivoimasta sähkövoimajärjestelmässä (Economic Aspects of Wind Power in Power Systems) Antti Rautiainen 28.5.2009 Sisältö
TEKNILLINEN TIEDEKUNTA LUT ENERGIA SÄHKÖTEKNIIKKA DIPLOMITYÖ TASEHALLINNAN KEHITTÄMINEN SUOMEN SÄHKÖMARKKINOILLA. Professori Jarmo Partanen
TEKNILLINEN TIEDEKUNTA LUT ENERGIA SÄHKÖTEKNIIKKA DIPLOMITYÖ TASEHALLINNAN KEHITTÄMINEN SUOMEN SÄHKÖMARKKINOILLA Työn tarkastajat: Professori Satu Viljainen Professori Jarmo Partanen Työn ohjaajat: Insinööri
Aki Taanila AIKASARJAENNUSTAMINEN
Aki Taanila AIKASARJAENNUSTAMINEN 26.4.2011 SISÄLLYS JOHDANTO... 1 1 AIKASARJA ILMAN SYSTEMAATTISTA VAIHTELUA... 2 1.1 Liukuvan keskiarvon menetelmä... 2 1.2 Eksponentiaalinen tasoitus... 3 2 AIKASARJASSA